
Здравейте! В момента уча двугодишна магистратура- редовна форма. Завърших първата година, есента ми предстои да продължа с втората, но току що научих, че съм приета да уча по програма Еразъм в чуждестранен университет. Преди седмица постъпих на работа, която изисква двумесечно предизвестие. Запозната съм, че съществува закон “съгласно чл. 327, ал. 1, т. 6 от КТ – работникът или служителят може да прекрати трудовия договор писмено, без предизвестие, когато продължава образованието си в учебно заведение на редовно обучение или постъпва на редовна докторантура. Съгласно цитираната разпоредба работникът има право да напусне без предизвестие, само когато продължава образованието си във ВУЗ на редовно обучение.”


Въпросът е- след като документално аз ще съм записана в същият университет както до сега, но реално ще уча извън страната- мога ли да се позова на този закон? Счита ли се, че продължавам образованието си въпреки, че в момента на подписване на договора вече съм била редовен студент? Благодаря!


 

Напускане без предизвестие- редовен студент
===========================================

 

Здравейте,


да, счита се, че продължавате образованието си като редовен студент в чужбина, макар и в същия универститет, като в заявлението за прекратяване на трудовия договор следва да се позовете на чл. 327, ал. 1, т. 6 КТ и да представите доказателства от чужбина за продължаване на образованието си.


Поздрави,  

адв. Николина Митова  

тел. 0898 303092


